'ફ્રન્ટિયર માર્કેટ્સ'નાં સ્થાપક અને સીઈઓ અજિતા શાહ કહે છે કે જો ગ્રામીણ ગ્રાહકોને પોતાની દુકાન કે ગોડાઉન સુધી પહોંચવાની તક ન મળે તો તેઓ તમારાં ઉત્પાદન ઉપર બિલકુલ વિશ્વાસ નહીં કરે. આ બાબત ભૂતકાળમાં સૂર્યઊર્જાથી ચાલતી વસ્તુઓ માટેની સહુથી મોટી સમસ્યા રહી છે. તેનો સ્પષ્ટ અર્થ એ થાય છે કે વસ્તુ કેવી રીતે ઝડપથી વેચીને ત્યાંથી જતાં રહેવું. અમે અમારી કંપનીનાં વેચાણનું કામ પાછળ રાખ્યું અને ભૂતકાળમાં તેમણે ખરીદેલાં ઉત્પાદનોને રિપેર કરવાનું કામ પહેલાં શરૂ કર્યું. જેના કારણે અમે કોઈ પણ જાતની દુકાન ખોલ્યા વિના તેમનો વિશ્વાસ જીતવામાં સફળ રહ્યા. ગ્રામીણ બજારની જરૂરીયાતો અને પડકારોનો સઘન અભ્યાસ કર્યા બાદ ફ્રન્ટિયર માર્કેટ્સ હવે સૂર્યઊર્જા સંચાલિત ફાનસ, ઘરની લાઇટ, પંખા વગેરે જેવાં અનેક ઉત્પાદનો સફળતાપૂર્વક વેચી રહી છે. હવે તેઓ પોતાનાં ગ્રાહકોને સૂર્યઊર્જાથી ચાલતા ઇન્વર્ટર, તેમજ સ્ટ્રીટ લાઇટ અપનાવવા માટે પણ ભાર મૂકી રહ્યા છે.